CELEX: 32019D1708
Language: fi
Date: 2019-10-07 00:00:00
Title: Neuvoston päätös (EU) 2019/1708, annettu 7 päivänä lokakuuta 2019, Maailman kauppajärjestön yleisneuvostossa Euroopan unionin puolesta otettavasta kannasta WTO:n poikkeusluvan voimassaolon jatkamista koskevan sellaisen päätöksen hyväksymiseen, jonka nojalla Yhdysvallat voi myöntää tullietuuskohtelun Yhdysvaltojen antaman Karibian alueen talouselvytyslain (CBERA) mukaisesti

11.10.2019   
               
               
                  FI
               
               
                  Euroopan unionin virallinen lehti
               
               
                  L 260/48
               
            
         NEUVOSTON PÄÄTÖS (EU) 2019/1708,
         annettu 7 päivänä lokakuuta 2019,
         Maailman kauppajärjestön yleisneuvostossa Euroopan unionin puolesta otettavasta kannasta WTO:n poikkeusluvan voimassaolon jatkamista koskevan sellaisen päätöksen hyväksymiseen, jonka nojalla Yhdysvallat voi myöntää tullietuuskohtelun Yhdysvaltojen antaman Karibian alueen talouselvytyslain (CBERA) mukaisesti
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Marrakeshin sopimus Maailman kauppajärjestön perustamisesta, jäljempänä ’WTO-sopimus’, tuli voimaan 1 päivänä tammikuuta 1995.
                  
               
                     (2)
                  
                  
                     WTO-sopimuksen II artiklan 2 kohdassa määrätään, että WTO-sopimuksen liitteisiin 1, 2 ja 3 sisältyvät sopimukset ja niihin liittyvät oikeudelliset asiakirjat, jäljempänä ’monenkeskiset kauppasopimukset’, ovat erottamaton osa WTO-sopimusta ja sitovat kaikkia jäseniä.
                  
               
                     (3)
                  
                  
                     WTO-sopimuksen IX artiklan 3 kohdan nojalla poikkeuksellisissa olosuhteissa ministerikokous voi päättää poikkeusluvan myöntämisestä jäsenelle WTO-sopimuksessa tai jossakin monenkeskisessä kauppasopimuksessa olevasta velvoitteesta.
                  
               
                     (4)
                  
                  
                     WTO-sopimuksen IX artiklan 3 ja 4 kohdassa vahvistetaan menettelyt WTO-sopimuksen liitteissä 1A, 1B tai 1C sekä niiden liitteissä olevia monenkeskisiä kauppasopimuksia koskevien poikkeuslupien myöntämiselle.
                  
               
                     (5)
                  
                  
                     WTO-sopimuksen IV artiklan 1 kohdan nojalla ministerikokouksella on valta tehdä päätöksiä kaikista monenkeskisten kauppasopimusten alaisista asioista.
                  
               
                     (6)
                  
                  
                     WTO-sopimuksen IV artiklan 2 kohdan nojalla Maailman kauppajärjestön, jäljempänä ’WTO’, ministerikokouksen istuntojen välisenä aikana WTO:n yleisneuvosto huolehtii sen tehtävistä.
                  
               
                     (7)
                  
                  
                     WTO-sopimuksen IX artiklan 1 kohdan nojalla päätökset tehdään WTO:ssa yleensä konsensuksella.
                  
               
                     (8)
                  
                  
                     Yhdysvalloille myönnettiin 15 päivänä helmikuuta 1985 tullitariffeja ja kauppaa koskevan vuoden 1994 yleissopimuksen, jäljempänä ’GATT 1994 -sopimus’, I artiklan 1 kohdan mukainen poikkeuslupa velvoitteista ajanjaksolle, joka alkoi 1 päivänä tammikuuta 1984 ja päättyi 30 päivänä syyskuuta 1995. Jäsenet uusivat 15 päivänä marraskuuta 1995 poikkeusluvan 30 päivään syyskuuta 2005 saakka ja edelleen 29 päivänä toukokuuta 2009 31 päivään joulukuuta 2014 saakka. Jäsenet jatkoivat 5 päivänä toukokuuta 2015 GATT 1994 -sopimuksen I artiklan 1 kohdassa tarkoitetun poikkeusluvan voimassaoloa 31 päivään joulukuuta 2019 ja laajensivat poikkeusluvan soveltamisalan kattamaan GATT 1994 -sopimuksen XIII artiklan 1 ja 2 kohdan siltä osin kuin se on tarpeen, jotta Yhdysvallat voi Karibian alueen talouselvytyslain, jäljempänä ’CBERA-laki’, säännösten nojalla myöntää tullittomuuskohtelun siihen oikeutetuille nimettyjen edunsaajamaiden alkuperätuotteille.
                  
               
                     (9)
                  
                  
                     Yhdysvallat on WTO-sopimuksen IX artiklan 3 ja 4 kohdan nojalla pyytänyt yleisneuvostoa tekemään päätöksen nykyisen WTO:n poikkeusluvan voimassaolon jatkamisesta, jotta Yhdysvallat voi myöntää CBERA-lain mukaisesti tullittomuuskohtelun siihen oikeutetuille Keski-Amerikan ja Karibian maiden ja alueiden alkuperätuotteille 1 päivän tammikuuta 2020 ja 30 päivän syyskuuta 2025 väliseksi ajaksi.
                  
               
                     (10)
                  
                  
                     Yhdysvallat perustelee pyyntöä köyhyyden ja epävakauden runsaalla esiintymisellä Karibian alueen maissa, erityisesti Haitissa. CBERA-lain mukaisilla hyödyillä pyritään laajentamaan taloudellisia mahdollisuuksia ja edistämään vakaamman ja vauraamman alueen luomista.
                  
               
                     (11)
                  
                  
                     Poikkeusluvan voimassaolon jatkaminen ei vaikuttaisi kielteisesti unionin talouteen eikä unionin kauppasuhteisiin poikkeusluvan edunsaajamaiden kanssa. Unioni tukee lisäksi toimia, joilla torjutaan köyhyyttä ja tuetaan vakautta.
                  
               
                     (12)
                  
                  
                     On aiheellista määrittää kanta, joka otetaan Euroopan unionin toiminnasta tehdyn sopimuksen 218 artiklan 9 kohdan mukaisesti unionin puolesta yleisneuvostossa poikkeusluvan voimassaolon jatkamista koskevan Yhdysvaltojen pyynnön tukemiseksi, koska poikkeusluvan voimassaolon jatkaminen sitoo WTO:n jäseniä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Maailman kauppajärjestön yleisneuvostossa Euroopan unionin puolesta otettava kanta on tukea WTO:n poikkeusluvan voimassaolon jatkamista, jotta Yhdysvallat voi Karibian alueen talouselvytyslain mukaisesti myöntää tullietuuskohtelun siihen oikeutetuille Keski-Amerikan ja Karibian maiden ja alueiden alkuperätuotteille 1 päivän tammikuuta 2020 ja 30 päivän syyskuuta 2025 välisenä aikana.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 7 päivänä lokakuuta 2019.
            
               
                  Neuvoston puolesta
               
               
                  Puheenjohtaja
               
               A.-M. HENRIKSSON